Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: követeli meg a 2212/1998. (IX. 30.) Korm. határozat 4.
Paragraph Index: 1394

55. Az Európai Megállapodás alkalmazása felett a megállapodással létrehozott Társulási Tanács gyakorol felügyeletet (EM 104—107. cikk). E felügyelet természetszerűleg kiterjed a jogszabályok közelítésére is. A Társulási Tanácsot feladatai végrehajtásában a Társulási Bizottság segíti e területen is (EM 108. cikk). A Társulási Bizottság albizottságai közül a jogszabályok összehangolásával a Jogharmonizációs és Belső Piaci Integrációs Albizottság foglalkozik; a jogharmonizáció előrehaladásáról általános és átfogó jelleggel a Kormány képviselői ebben az albizottságban adnak számot. A Társulási Bizottság többi albizottsága is megvitathat — feladatkörén belül — jogharmonizációs kérdéseket. A jogszabályok közelítésé- 1999/108. szám vel kapcsolatos napirendi pontok megtárgyalásához az Igazságügyi Minisztérium képviselőjét meg kell hívni. A Társulási Bizottság albizottságai várhatóan átszervezésre kerülnek.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes